AppStoren ohje
Appstore on Applen kauppa, josta saatavilla olevat sovellukset asennetaan. Tässä ohjeessa kerrotaan lyhyesti miten saat ohjelman etsittyä ja asennettua.
Yleistä
. AppStoreen pääset iPhonenkoti-valikosta tai voit pyytää Siriä avaamaan sen. AppStoressa on viisi ns. välilehteä, jotka ovat: 
Tänään (Eräänlainen asiakirjaa muistuttava kuvake) 
Pelit (Eräänlaista rakettia esittävä kuvake) 
Apit (Kuvakkeessa ikään kuin kolme neliön muotoista laattaa päällekkäin)
Arcade (Vanhaa peliohjainta esittävä kuvake)
Haku (Suurennuslasia esittävä kuvake). 
Tänään-välilehdellä näkyy Applen erikseen esille nostamat apit ja pelit, ja kyseisen välilehden sisältö muuttuu joka päivä. Pelit-välilehdellä voi selata uusimpia ja suosituimpia pelejä. Selaus tapahtuu vierittämällä näyttöä alaspäin, tai VoiceOveria käytettäessä yhden sormen pyyhkäisyillä vasemmalta oikealle/toisin päin. Apit-välilehden idea on sama kuin edellisessä, mutta sisältö on nimensä mukaisesti erilaista. Täältä löytyy kaikki muut huvi- ja hyötysovellukset, jotka eivät pelikategoriaan kuulu. Arcade-välilehdellä voi tarkastella Apple Arcade -palveluun kuuluvia pelejä. Tämä on kuukausimaksullinen palvelu, jonka tilaus tulee olla voimassa, jotta sovelluksia voi ladata. Selaus on kuitenkin maksutonta. 
Viimeisenä oleva haku-välilehti on kaikkein kätevin, jos jo tiedetään, mikä sovellus puhelimeen halutaan asentaa. 
Sovelluksen asentaminen:
1. Avaa AppStore.
2. Etsi Haku-välilehti, joka sijaitsee näytön oikeassa alalaidassa, ja aktivoi se.
3. Etsi näytön yläosasta Pelit, Apit, jutut ja muuta -niminen tekstikenttä ja aktivoi se. 
4. Kirjoita halutun sovelluksen nimi, ja valitse sen jälkeen etsi-painike näytön oikeasta alalaidasta.
5. Selaa hakutuloksia vierittämällä näyttöä alaspäin, tai VoiceOveria käytettäessä yhden sormen poikittaispyyhkäisyillä. Jokaisen sovelluksen nimen perässä on sininen Hae-painike, jonka aktivointi aloittaa kyseisen sovelluksen latauksen. Syötä vielä Apple ID:si salasana, tai vahvista lataus Touch ID:llä/Face ID:llä, jos puhelin niitä pyytää. 
Ladattu sovellus ilmestyy koti-valikkoon, yleensä sen viimeiselle sivulle.